CELEX: 62011TN0191
Language: el
Date: 2011-03-25 00:00:00
Title: Υπόθεση T-191/11: Προσφυγή της 25ης Μαρτίου 2011 — Automobili Lamborghini κατά ΓΕΕΑ — Miura Martínez (Miura)

28.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 160/23
            
         Προσφυγή της 25ης Μαρτίου 2011 — Automobili Lamborghini κατά ΓΕΕΑ — Miura Martínez (Miura)
   (Υπόθεση T-191/11)
   2011/C 160/37
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Automobili Lamborghini SpA (Sant'Agata Bolognese, Ιταλία) (εκπρόσωπος: P. Kather, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικοι ενώπιον του τμήματος προσφυγών: Eduardo Miura Martínez (Σεβίλη, Ισπανία) και Antonio José Miura Martínez (Σεβίλη, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 21ης Ιανουαρίου 2011 στην υπόθεση R 161/2010-4,
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα.
   
      Σήμα προς καταχώριση: Ένα εικονιστικό σήμα που περιέχει το λεκτικό στοιχείο «Miura» για προϊόντα και υπηρεσίες των κλάσεων 12, 14, 18, 25 και 28.
   
      Δικαιούχοι του κατά τη διαδικασία ανακοπής αντιταχθέντος σήματος ή σημείου: Eduardo Miura Martínez και Antonio José Miura Martínez.
   
      Αντιταχθέν σήμα ή σημείο: Ένα διεθνές και ένα εθνικό εικονιστικό σήμα που περιέχει το λεκτικό στοιχείο «MIURA» για προϊόντα και υπηρεσίες των κλάσεων 12, 14, 24, 25 και 39, ένα εθνικό λεκτικό σήμα «MIURA» για προϊόντα των κλάσεων 18 και 25, καθώς και η ονομασία «MIURA», η οποία χρησιμοποιείται στις συναλλαγές σχετικά με την εκτροφή ταύρων.
   
      Απόφαση του τμήματος ανακοπών: Μερική αποδοχή της ανακοπής.
   
      Απόφαση του τμήματος προσφυγών: Απόρριψη της προσφυγής.
   
      Προβαλλόμενοι λόγοι: Παράβαση του άρθρου 42, παράγραφος 2, του κανονισμού (ΕΚ) 207/2009 (1), καθόσον οι αντίδικοι ενώπιον του τμήματος προσφυγών δεν απέδειξαν τη χρήση των σημάτων που αντέταξαν, καθώς και παράβαση του άρθρου 75 του ίδιου κανονισμού, καθόσον δεν δόθηκε στην προσφεύγουσα η δυνατότητα να διατυπώσει την άποψή της επί των βασικών αιτιολογιών των αποφάσεων, αφού δεν της είχε επιδοθεί λεπτομερής ανάλυση των λόγων της ανακοπής.
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ 2009, L 78, σ. 1).